Решение на Съда (трети състав) от 11 юни 2009 г. — Комисия/Австрия
(Дело C‑564/07)
„Неизпълнение на задължения от държава членка — Член 49 ЕО — Свободно предоставяне на услуги — Патентни представители — Задължение за сключване на застраховка „Професионална отговорност“ — Задължение за определяне на упълномощено да получава съобщения лице в държавата членка, към която са насочени услугите“
1.                     Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 226 ЕО) (вж. точка 23)
2.                     Свободно предоставяне на услуги — Ограничения (член 49 ЕО) (вж точки 31, 32, 35—37, 47—53, 55 и диспозитива)
Предмет
Неизпълнение на задължения от държава членка — Нарушение на член 49 ЕО — Национална правна уредба, която поставя по отношение на законно установените в други държави членки патентни представители изисквания, за да могат те временно да предоставят услуги в съответната държава членка — Задължение за вписване в националния регистър, за сключване на специална за целта застраховка „Професионална отговорност“, за подчиняване на всички национални дисциплинарни мерки, освен на свързаните с професионалната квалификация, и за извършване на дейност съвместно с местен представител
Диспозитив
1)
Като задължава патентните представители, законно установени в друга държава членка и желаещи временно да предоставят услугите си в Австрия, да се обръщат към упълномощено да получава съобщения лице в Австрия, Република Австрия не е изпълнила задълженията си по член 49 ЕО.
2)
Отхвърля иска в останалата му част.
3)
Всяка страна понася направените от нея съдебни разноски.